"אני יודעת שחסכתם כל השנה לחופשה ועכשיו אתם מתלבטים לאן לטוס, אז כתבתי לכם על 3 יעדים שווים לחופשה אירופאית וכמה טיפים להתנהלות נכונה עם מט״ח בחו״ל!"
כולנו רוצים לצאת לחופשה אירופאית עם אוכל משובח, שופינג כיפי ונופים עוצרי נשימה. לא יודעים לאן לטוס? נמאס לכם מהאטרקציות ה״חרושות״? שואלים את עצמכם איפה הכי כדאי למשוך מט״ח? הנה הטיפים שלי לכל השאלות.
נתחיל מהחלק הקל – מט״ח. הטיפ שלי הוא למשוך כסף בארץ, ולא בשדה או בחו״ל, כי זה יוצא הכי זול וגם מאפשר סוג של מסגרת תקציב. דרך הכספומט״ח של לאומי אפשר לקנות יורו 24 שעות ביממה, מה שמתאים לכם אם אתם דוחים תמיד הכל לרגע האחרון, בשער אטרקטיבי וללא עמלת חליפין מה שחוסך הרבה מאוד בעמלה הכוללת!
ברצלונה – עזבו את הרומנטיקה וקחו את החברים!
חוץ מאדריכלות מהממת שהופכת כל רחוב לקסום, מלא מקומות בילוי ומזג ספרדי חם של האוכלוסייה המקומית – ברצלונה היא יעד מושלם לשופינג, מה שהופך אותה גם ליעד מנצח עבור טיול אחים/אחיות או חברים/חברות. תשמחו לשמוע שמחירי הבגדים והאקססוריז בחנויות בברצלונה יחסית זולים יותר מהמחירים בארץ, ויחד עם השווקים הצבעוניים יש מגוון אפשרויות לשופינג שווה במיוחד.
Els Encants Vells – שוק האנקאנטס הוא שוק הפשפשים המרכזי של ברצלונה. פתוח בימים שני, רביעי, שישי ושבת ומציע מזכרות, צעיפים, בגדים, תכשיטים, ציורים ועוד.
רובע אל בורן (El Born) – אזור עמוס סמטאות ציוריות עם בוטיקים וחנויות מעצבים קטנות.
רחוב portal del angel – רחוב ענק לשופינג שנמתח מכיכר קטלוניה ועד לקתדרלה שברובע הגותי.
Heron Outlet – קניון עודפים ענק שלא קורע את הכיס!
כמובן, בברצלונה ניתן ליהנות מהרבה אטרקציות זולות שהן לא רק קניות. פיקניק רומנטי בפארק, גיחה לים, שוטטות ברבעים ההיסטוריים ובראש ובראשונה אוכל ספרדי! במקום להוציא המון כסף במסעדות יוקרה מפונפנות, בברצלונה כדאי דווקא ליהנות מהאוכל המקומי: טאפסים! שוק לה בוקריה (La Boqueria) למשל הוא שוק המזון הגדול והאיכותי ביותר בברצלונה. צבעוני, טעים, מגניב ובמחיר ידידותי!
אמסטרדם – מתאים לכולם!
אחד הדברים שאני הכי אוהבת באמסטרטדם הוא הקלילות שלה. בחופשה באמסטרדם אפשר לטייל בכיף רק עם זוג אופניים ולעצור בספונטניות בדוכני מזון, מעדניות עם גבינות מדהימות, בתי קפה, גלריות וכמובן פארקים. פארק שאסור לכם לוותר עליו הוא Vondalpark שצבעיו משתנים בכל עונה! אני ראיתי אותו באביב. ההמלצה שלי? לקנות באחת החנויות בעיר גבינות ויין, לאסוף מדוכני הרחוב תותים ופירות יער, להתקשט בפרחים משוק הפרחים ולצאת לפיקניק זול, טעים ופוטגני במיוחד!
מוזיאון ואן גוך – המוזיאון הזה מציג את האוסף הגדול ביותר של יצירות ואן-גוך בכל העולם! חוץ ממנו, אם בא לכם עוד ביקור במוזיאון בטעם קצת אחר, שווה ללכת למוזיאון SAMA שהוא מיזם מתפתח של כל אמנות הרחוב שיש באמסטרדם.
פארק סרפתי (Sarphatipark)- ליד שכונת דה פייפ המגניבה יש פארק קסום שבעיקר מקומיים מכירים. הוא אחד היפים בעיר, יש בו מלא מקומות ישיבה כיפים, צמחיה, אגם ובקיצור נוף הולנדי פסטורלי בלב העיר.
שכונת יורדן – השכונה מרוחקת יחסית מהאיזורים התיירותיים והיא בול המקום ליום צבעוני של שוטטות ברחובות. נמצא בה גם בית הפנקייק שהוא מוסד הולנדי מפורסם ובימי שבת גם שוק נורדמרקט.
למי שאין זמן לטיול ארוך, רומא היא תמצית איטליה מושלמת. אם אתם זוג שרוצה לטוס בפעם הראשונה וקצת חושש ״ללכת לאיבוד״ תדעו שהעיר סופר נוחה וקלה להבנה, ולדעתי כדאי לטייל בה רק ברגל! חוץ מזה יש בה שופינג מדהים, לא חסרות אטרקציות, האוכל הוא לגמרי גולת הכותרת של הטיול ובכל פינה בה יש את האווירה הכי רומנטית שיש!
רומא אסט, יורומא 2 ואאווטלט קסטל רומנו הם מתחמי קניות שאפשר למצוא בהם את כל הרשתות המוכרות (וגם כאלו שלא) במחירים נורמלים (שלא כמו בכל חנויות היוקרה שיש בעיר).
Cafe Greco – בית קפה שקיים 260 שנה!!! הוא לא הכי זול אבל סופר מרשים, והרעיון לשבת בבית קפה שישבו בו פעם האמנים הכי גדולים והמון דמויות משפיעות מאוד מיוחד.
מוזיאון MAXXI – מוזיאון לאומנות המאה ה-21 שנמצא בתוך בניין מהמם ששווה לראות אפילו רק אותו! מבנה סופר מרשים וכמובן תערוכות מיוחדות.